Државни празници се прослављају на целој територији Арапске Републике Египта. Празници у Египту имају више класификација: једни су верски, а други секуларни, неки су фиксни по грегоријанском календару, а неки осцилују од године до године. Постоје четири исламска и два хришћанска празника. Дан државности Египта слави се 23. јула који се подудара са обележавањем годишњице египатске Револуције 1952. када је основана модерна Египатска Република, а престала да постоји Краљевина Египат.